《十月四日今上亲祀太庙前期备法驾宿斋是日漏下二鼓行礼天清星朗熙事告成伯琦忝下执事谨赋七言八句以颂》
元代·周伯琦

晓严法驾蔼云从，太室明禋属孟冬。圭衮龙章虔酌献，箫韶凤舞盛仪容。

华星缀露壶声永，瑞霭腾空燎影重。大礼庆成宗社𡴘，坐看寰海颂时雍。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。